open-index/open-wikipedia-markdown huggingface dataset:
अगस्त्यमुनि, रुद्रप्रयाग

**अगस्त्यमुनि** (Augustmuni) भारत के उत्तराखण्ड राज्य के गढ़वाल मण्डल के रुद्रप्रयाग ज़िले में स्थित एक नगर है। यह मन्दाकिनी नदी के किनारे बसा हुआ है। नगर का नाम महर्षि अगस्त्य पर पड़ा है।

## विवरण
अगस्त्यमुनि ऋषिकेश-केदारनाथ मार्ग पर स्थित है। रूद्रप्रयाग से अगस्त्यमुनि की दूरी १८ किलोमीटर है। यह समुद्र तल से १००० मीटर की ऊंचाई पर स्थित है। यह मन्दाकिनी नदी के तट पर स्थित है। यह वहीं स्‍थान है जहां ऋषि अगस्‍त्‍य ने कई वर्षों तक तपस्‍या की थी। महर्षि अगस्त्य के तपोस्थल होने से इसका नाम अगस्त्यमुनि पड़ा। यहाँ महर्षि अगस्त्य का प्राचीन मन्दिर है।

अगस्त्यमुनि में एक बड़ा मैदान है जहाँ वर्तमान में एक स्टेडियम बना है। बैसाखी के अवसर पर यहाँ बहुत ही बड़ा मेला लगता है। यहां दूर-दूर से श्रद्धालु आते हैं और अपने इष्‍ट देवता से प्रार्थना करते हैं। इस स्टेडियम में ही एक हैलीपैड बना है जहाँ पर केदारनाथ जाने वाला पवनहँस नामक हैलीकॉप्टर उतरता है। शहर में तीन बैंक एवं एक सरकारी अस्पताल है।

अगस्त्यमुनि मैदान से  प्रसिद्ध हिंदू धार्मिक स्थल केदारनाथ के लिए हेलिकॉप्टर सुविधा उपलब्ध है, इस बीच हम मैदान को खेल मैदान के रूप में भी देख सकते हैं। यह मैदान ऋषि अगस्त्य से जुड़ा हुआ है और शहर और क्षेत्र में सांस्कृतिक गतिविधियों का केंद्र है। एक पहाड़ी स्थान होने के कारण अगस्त्यमुनि में पर्यटकों और तीर्थयात्रियों के लिए कई मनोरंजक भ्रमण स्थल उपलब्ध हैं। कत्यूरी स्थापत्य सहित अगस्त्य ऋषि का मंदिर बनवाया। इस शहर के बाहरी इलाके में "पुराण देवल" और "गंगताल महादेव" जैसे छोटे मंदिर हैं। पुराना देवल मंदिर 2013 के केदारनाथ बाढ़ के दौरान नष्ट हो गया। अगस्त्यमुनि विजयनगर बाजार से जुड़ा हुआ है, विजयनगर भी अगस्त्यमुनि का एक हिस्सा है।

## शिक्षण संस्थान
अगस्त्यमुनि में शिक्षा और स्वास्थ्य सुविधाएं उपलब्ध हैं। राज्य सरकार के तहत कई पब्लिक स्कूल चल रहे हैं जैसे गौरी मेमोरियल इंटरमीडिएट कॉलेज, अगस्त्य पब्लिक इंटरमीडिएट कॉलेज, चिल्ड्रन एकेडमी इंटरमीडिएट कॉलेज, रोज माउंट एकेडमी, सरस्वती विद्या मंदिर, सरस्वती शिशु मंदिर, राइजिंग एरा एकेडमी, आदि। केन्द्रीय विद्यालय, अगस्त्यमुनि (केवी) द्वारा संचालित एक केंद्र सरकार है। यहां दशकों से शासकीय इंटर कॉलेज व राजकीय कन्या महाविद्यालय भी चल रहे हैं। इसलिए छात्रों के लिए अच्छी और व्यवहार्य शिक्षा सुविधाएं उपलब्ध हैं। जवाहरनगर क्षेत्र में एक पीजी कॉलेज भी स्थित है जहां जिले भर से छात्र कला, वाणिज्य और विज्ञान में स्नातक और स्नातकोत्तर की पढ़ाई करने आते हैं। एक बीएड फैकल्टी भी मौजूद है।
* राजकीय इण्टर कॉलेज
* राजकीय डिग्री कॉलेज
* राजकीय महिला इण्टर कॉलेज
* केंद्रीय विद्यालय
* विद्या मंदिर
* चिल्ड्रेन अकादमी

## मन्दिर एवं धार्मिक स्थान
* अगस्त्यमुनि

## यातायात सुविधा
ऋषिकेश से यहाँ के लिये बस सेवा उपलब्ध है। इसके अलावा टैक्सी और जीप भी बुक कराई जा सकती है।

## आवासीय सुविधायें
यहाँ पर एक फॉरेस्ट रैस्ट हाउस है। इसके अलावा प्राइवेट होटल, लॉज, धर्मशालाएं भी हैं जो सुगमता से मिल जाती हैं।

## इन्हें भी देखें
* मन्दाकिनी नदी
* रुद्रप्रयाग ज़िला
* महर्षि अगस्त्य

## बाहरी कड़ियाँ
* रुद्रप्रयाग जिले की वेबसाइट पर अगस्त्यमुनि सम्बंधी विवरण

## सन्दर्भ

श्रेणी:उत्तराखण्ड के नगर
श्रेणी:रुद्रप्रयाग जिला
श्रेणी:रुद्रप्रयाग ज़िले के नगर
तुङ्गनाथ

* चोपता तुंगनाथ: उत्तराखण्ड राज्य के रुद्रप्रयाग जिले में स्थित एक स्थान जहाँ पंचकेदार में शामिल तुंगनाथ मन्दिर है। 

* फलासी तुंगनाथ: उत्तराखण्ड राज्य के रुद्रप्रयाग जिले में स्थित एक अन्य शिव मन्दिर।
सिट्रिक अम्ल

**सिट्रिक अम्ल** (Citric acid) एक दुर्बल कार्बनिक अम्ल है। नींबू, संतरे और अनेक खट्टे फलों में सिट्रिक अम्ल और इसके लवण पाए जाते हैं। जांतव पदार्थों में भी बड़ी अल्प मात्रा में यह पाया जाता है। नींबू के रस से यह तैयार होता है। नींबू के रस में ६ से ७ प्रतिशत तक सिट्रिक अम्ल रहता है। नींबू के रस को चूने के दूध से उपचारित करने से कैल्सियम सिट्रेट का अवक्षेप प्राप्त होता है। अवक्षेप को हल्के सल्फ्यूरिक अम्ल के साथ उपचारित करने से सिट्रिक अम्ल उन्मुक्त होता है। विलयन के उद्वाष्पन से अम्ल के क्रिस्टल प्राप्त होते हैं जिनमें जल का एक अणु रहता है। शर्करा के किण्वन से भी सिट्रिक अम्ल प्राप्त होता है। रसायनशाला में सिट्रिक अम्ल का संश्लेषण भी हुआ है।

यह वस्तुत: **२-हाइड्रोक्सि-प्रोपेन १: २: ३ ट्राइकार्बोसिलिक अम्ल** है।

left|300px
right|300px

## गुणधर्म
सिट्रिक अम्ल बड़े-बड़े समचतुर्भुजीय प्रिज्म का क्रिस्टल बनाता है। यह जल और ऐल्कोहॉल में घुल जाता है पर ईथर में बहुत कम घुलता है। क्रिस्टल में क्रिस्टल जल रहता है। गरम करने से १३०° सें. पर यह अजल हो जाता है और तब १५३° सें. पर पिघलता है। इससे ऊँचे ताप पर यह विघटित होना शुरू करता है। सांद्र सल्फ्यूरिक अम्ल से सावधानी से तपाने पर भी विघटित होता है। यह त्रिक्षारक अम्ल है और तीन श्रेणियों का लवण बनाता है। कुछ लवण जल में विलेय, कुछ अल्प विलेय और कुछ अविलेय होते हैं। सिट्रिक अम्ल का उपयोग रंगबंधक के रूप में, रंगसाजी में, लेमोनेड सदृश पेयों को बनाने में और खाद्यों में होता है। इसका अणुसूत्र और संरचना सूत्र यह है:

## उपयोग
* सिट्रिक अम्ल प्राकृतिक संरक्षक (natural preservative) है।
* यह भोजन एवं मृदु पेयों में खट्टापन लाने के लिये डाला जाता है।
* जैवरसायन में इसका महत्व इसलिये हैं कि यह सभी सभी जीवों के उपापचय चक्र पैदा होता है।
* यह पर्यावरण को बिना नुकसान पहुँचाये सफाई का काम करने के लिये उपयुक्त है।
* जल को मृदु करने के लिये

## बाहरी कड़ियाँ
* The European Citric Acid Manufacturers Association
* NextBio Citric Acid Entry
* Citric acid analysis - free spreadsheet for titration of acids and pH calculation
* Applications of Citric Acid
* MSDS sheet for Citric Acid

श्रेणी:घरेलू रसायन
श्रेणी:हाइड्रॉक्सी अम्ल
सिद्धान्त

भारतीय परम्परा में **सिद्धान्त** का अर्थ 'परम्परा' या 'दर्शन' (Doctrine) से है। भारतीय दर्शन में किसी सम्प्रदाय के स्थापित एवं स्वीकृत विचार **दर्शन** कहलाते हैं।

सिद्धान्त, 'सिद्धि का अन्त' है। यह वह धारणा है जिसे सिद्ध करने के लिए, जो कुछ हमें करना था वह हो चुका है, और अब स्थिर मत अपनाने का समय आ गया है। धर्म, विज्ञान, दर्शन, नीति, राजनीति सभी सिद्धांत की अपेक्षा करते हैं। 

व्यवसाय अध्ययन के अनुसार सिद्धांत का आशय नियमों से होता है, किसी कार्य को करने के नियम उसके सिद्धांत कहलाते हैं।

धर्म के संबंध में हम समझते हैं कि बुद्धि, अब आगे आ नहीं सकती; शंका का स्थान विश्वास को लेना चाहिए। विज्ञान में समझते हैं कि जो खोज हो चुकी है, वह वर्तमान स्थिति में पर्याप्त है। इसे आगे चलाने की आवश्यकता नहीं। प्रतिष्ठा की अवस्था को हम पीछे छोड़ आए हैं, और सिद्ध नियम के आविष्कार की संभावना दिखाई नहीं देती। दर्शन का काम समस्त अनुभव को गठित करना है; दार्शनिक सिद्धांत समग्र का समाधान है। अनुभव से परे, इसका आधार कोई सत्ता है या नहीं? यदि है, तो वह चेतन के अवचेतन, एक है या अनेक? ऐसे प्रश्न दार्शनिक विवेचन के विषय हैं।

विज्ञान और दर्शन में ज्ञान प्रधान है, इसका प्रयोजन सत्ता के स्वरूप का जानना है। नीति और राजनीति में कर्म प्रधान है। इनका लक्ष्य शुभ या भद्र का उत्पन्न करना है। इन दोनों में सिद्धांत ऐसी मान्यता है जिसे व्यवहार का आधार बनाना चाहिए।

धर्म के संबंध में तीन प्रमुख मान्यताएँ हैं- ईश्वर का अस्तित्व, स्वाधीनता, अमरत्व। कांट के अनुसार बुद्धि का काम प्रकटनों की दुनियाँ में सीमित है, यह इन मान्यताओं को सिद्ध नहीं कर सकती, न ही इनका खंडन कर सकती है। कृत्य बुद्धि इनकी माँग करती है; इन्हें नीति में निहित समझकर स्वीकार करना चाहिए।

विज्ञान का काम 'क्या', 'कैसे', 'क्यों'- इन तीन प्रश्नों का उत्तर देना है। तीसरे प्रश्न का उत्तर तथ्यों का अनुसंधान है और यह बदलता रहता है। दर्शन अनुभव का समाधान है। अनुभव का स्रोत क्या है? अनुभववाद के अनुसार सारा ज्ञान बाहर से प्राप्त होता है, बुद्धिवाद के अनुसार यह अंदर से निकलता है, आलोचनावाद के अनुसार ज्ञान सामग्री प्राप्त होती है, इसकी आकृति मन की देन है।

नीति में प्रमुख प्रश्न 'नि:श्रेयस का स्वरूप' है। नैतिक विवाद बहुत कुछ भोग के संबंध में है। भोगवादी सुख की अनुभूति को जीवन का लक्ष्य समझते हैं; दूसरी ओर कठ उपनिषद् के अनुसार श्रेय और प्रेय दो सर्वथा भिन्न वस्तुएँ हैं।

राजनीति राष्ट्र की सामूहिक नीति है। नीति और राजनीति दोनों का लक्ष्य मानव का कल्याण है; नीति बताती है कि इसके लिए सामूहिक यत्न को क्या रूप धारण करना चाहिए। एक विचार के अनुसार मानव जाति का इतिहास स्वाधीनता संग्राम की कथा है, और राष्ट्र का लक्ष्य यही होना चाहिए कि व्यक्ति को जितनी स्वाधीनता दी जा सके, दी जाए। यह प्रजातंत्र का मत है। इसके विपरीत एक-दूसरे विचार के अनुसार सामाजिक जीवन की सबसे बड़ी खराबी व्यक्तियों में स्थिति का अंतर है; इस भेद को समाप्त करना राष्ट्र का लक्ष्य है। कठिनाई यह है कि स्वाधीनता और बराबरी दोनों एक साथ नहीं चलतीं। संसार का वर्तमान खिंचाव इन दोनों का संग्राम ही है।

## [[ज्योतिष]] में
अट्टारह पुराणों की भांति ज्योतिष में १८ सिद्धान्त हैं, जो निम्नलिखित हैं-
#सूर्य सिद्धान्त
#पितामह सिद्धान्त
#व्यास सिद्धान्त
#वसिष्ठ सिद्धान्त
#अत्रि सिद्धान्त
#पारासर सिद्धान्त
#कश्यप सिद्धान्त
#नारद सिद्धान्त
#गर्ग सिद्धान्त
#मारीचि सिद्धान्त
#मनु सिद्धान्त
#अंगिरा सिद्धान्त
#लोमस सिद्धान्त
#पौलिस सिद्धान्त
#च्यवन सिद्धान्त
#यवन सिद्धान्त
#भृगु सिद्धान्त
#शौनक सिद्धान्त

## इन्हें भी देखें
*सिद्धांत (थिअरी)

श्रेणी:विज्ञान
मुशायरा

**मुशायरा**, (उर्दू: مشاعره) उर्दु भाषा की एक काव्य गोष्ठी है। मुशायरा शब्द हिन्दी में उर्दू से आया है और यह उस महफ़िल (محفل) की व्याख्या करता है जिसमें विभिन्न शायर शिरकत कर अपना अपना काव्य पाठ करते हैं। मुशायरा उत्तर भारत और पाकिस्तान की संस्कृति का अभिन्न अंग है और इसे प्रतिभागियों द्वारा मुक्त आत्म अभिव्यक्ति के एक माध्यम (मंच) के रूप में सराहा जाता है।

## १ ==क़लम मैं तो उठाके जाने कब का रख चुका होता

मगर तुम हो कि क़िस्सा मुख़्तसर करने नहीं देते

फूल तो फूल हैं आँखों से घिरे रहते हैं

कांटे बेकार हिफ़ाज़त में लगे रहते हैं

  (साजिद खान)

## २
 

## सन्दर्भ

## बाहरी कड़ियाँ

श्रेणी:शायरी
श्रेणी:कला
सिलिका

right|thumb|300px|बालू या रेत
**सिलिका** या **सिलिकॉन डाईऑक्साइड** (Silica, SiO2), खनिज सिलिकन और ऑक्सीजन के योग से बना है। यह निम्नलिखित खनिजों के रूप में मिलता है:

१. **क्रिस्टलीय**: जैसे क्वार्ट्ज 

२. **गुप्त क्रिस्टलीय**: जैसे चाल्सीडानी, ऐगेट और फ्लिंट 

३. **अक्रिस्टली** : जैसे ओपल। 

## गुणधर्म
क्वार्ट्ज षट्भुजीय प्रणाली का क्रिस्टल बनता है। साधारणत: यह रंगहीन होता है पर अपद्रव्यों के विद्यमान होने पर यह भिन्न-भिन्न रंगों में मिलता है। इसकी चमक काँचाभ तथा टूटी हुई सतह शंखाभ होती है। यह काँच को खुरच सकता है, इसकी कठोरता ७ है। इसका आपेक्षिक घनत्व २.६५ है।

सिलिका वर्ग के अन्य खनिजों के गुण भी क्वार्ट्ज से मिलते-जुलते हैं। पर नीचे दिए हुए गुणों की सहायता से इन खनिजों को सरलता से पहचाना जा सकता है। चाल्सीडानी को छूने पर मोम का सा अनुभव होता है, ऐगेट में भिन्न-भिन्न रंगों की धारियाँ पड़ी रहती हैं, फ्लिट खनिज को तोड़ने पर बहुत पैने किनारे उपलब्ध होते हैं। ओपल की कठोरता अपेक्षाकृत कम होती है - ५.५ से ६.५ तक, तथा आपेक्षिक घनत्व भी १.९ से २.३ तक होता है। ओपल के गुणों की यह भिन्नता इस खनिज के योग में विद्यमान जल के कारण है। इस खनिज में जल की मात्रा अधिक से अधिक १० प्रतिशत तक हो सकती है।

## उपयोग
सिलिका का उपयोग भिन्न-भिन्न रूपों में होता है। बालू में विद्यमान छोटे-छोटे कण काँच तथा धात्विक उद्योगों, विशेषत: भट्ठियों के निर्माण में काम आते हैं। सिरेमिक सामानों के निर्माण में सिलिका काम आता है। तापरोधी ईंटें इससे बनती हैं। ताप परिवर्तन को यह सरलता से पूरक के रूप में सहन कर लेता है। यह खनिज, रंग तथा कागज उद्योग में काम आता है। शुद्ध, रंगहीन, क्वार्ट्ज क्रिस्टल से प्रकाशयंत्र तथा रासायनिक उपकरण बनाए जाते हैं। सिलिका से बनी बालू शिलाएँ मकान बनाने के पत्थरों के रूप में प्रयोग की जाती हैं।

## प्राप्ति
इसके खनिज आग्नेय, जलज तथा रूपांतरित तीनों प्रकार की शिलाओं में मिलते हैं पर इनके आर्थिक निक्षेप पैगमेटाइट शिलाओं में, नसों (शिराओ) तथा धारियों में और बालू में मिलते हैं।

मध्य प्रदेश के जबलपुर में शुद्ध बालू मिलता है। गया के राजगिरि पहाड़ियों, मुंगेर की खरकपुर पहाड़ियों, पटना के बिहारशरीफ, उड़ीसा के संबलपुर तथा बागरा के कुछ भाग में तापरोधी कार्यों के लिए उत्कृष्ट कोटि का स्फटिकाश्म (Quartzite) प्राप्त होता है।               राजस्थान के बूंदी, जयपुर जिले से सिलिका सैंड प्राप्त होती है

## बाहरी कड़ियाँ

* amorphous, NIOSH Pocket Guide to Chemical Hazards
* crystalline, as respirable dust, NIOSH Pocket Guide to Chemical Hazards
* Formation of silicon oxide layers in the semiconductor industry. LPCVD and PECVD method in comparison. Stress prevention.
* Quartz SiO<sub>2</sub> piezoelectric properties
* Silica (SiO<sub>2</sub>) and Water

श्रेणी:सिलिकॉन यौगिक
श्रेणी:ऑक्साइड
श्रेणी:सिरामिक पदार्थ
पकवान

किसी प्रकार का तैयार (cooked) भोजन, जिसे खाने के लिये परोसा जा सकता है, **व्यंजन** या **पकवान** (= पक्व + अन्न / dish) कहलाता है। 

## बाहरी कड़ियाँ
* भारतीय व्यंजन बनाने की विधियाँ रेसिपी 
* संजीव कपूर का फुड-फुड  (हिन्दी में)
* निशा मधुलिका - तरह-तरह के व्यंजनो की जानकारी
* स्वाद का सफर
* स्पाइसी आइस  - पक्वान से सम्बन्धित हिन्दी चिट्ठा
* '''व्यंजन''' हिन्दी चिट्ठा
* शुचि की रसोई
* '''रसोई''' 
* मेरा शहर मैनपुरी (यहाँ तरह-तरह के पकवानों के बनाने की विधि दी गयी है)
* सेहत और स्वाद 
* मेरा ब्लॉग
*नेट पर देखें हिंदुस्तानी रेसिपीज का खजाना (प्रभासाक्षी)

श्रेणी:खानपान
फलासी तुङ्गनाथ

thumb|right|200px|फलासी तुंगनाथ मन्दिर

**फलासी** भारत के उत्तराखण्ड राज्य के रुद्रप्रयाग जिले में स्थित एक गाँव है। यहाँ पर भगवान तुंगनाथ का प्राचीन मन्दिर है।

thumb|right|200px|फलासी तुंगनाथ का एक अन्य दृश्य
मन्दिर में भगवान शिव (तुंगनाथ) का आपरुप (ऐसी मूर्ति, लिंग आदि जो मनुष्य निर्मित न होकर स्वयं प्रकट होती है) लिंग है। इसके अतिरिक्त भगवती चण्डिका एवं गणेश जी हैं। इस मन्दिर में शिव (भगवान तुंगनाथ) की प्रधानता है, जबकि तुंगनाथ के एक अन्य मन्दिर जो कि सतेरा में है उसमें शक्ति (नारी देवी) की प्रधानता है। मन्दिर में सामान्य पूजा पास के ही फलासी गाँव के लोग करते हैं। 

मन्दिर प्राचीन दक्षिण शैली का बना है। यद्यपि बाद में इसका पुनुरुद्धार किया गया लेकिन प्राचीन शैली की सुन्दरता को कायम रखने का प्रयत्न किया गया। मन्दिर में कुछ पुरानी मन्दिर की दीवारों पर बनी मूर्तियों के अवशेष हैं जिनसे पता चलता है कि पुराने समय में मन्दिर की दीवारों पर दक्षिण शैली में सुन्दर मूर्तियाँ बनी रही होंगी।

मन्दिर का स्वामित्व पास के राजपूत थोकदारों के पास होता है।
## देवी की बन्याथ

मन्दिर में लगभग १२ सालों बाद भगवती चण्डिका की बन्याथ (यात्रा) होती है। यात्रा के पहले देवी के प्रतीक *बरमा ठंगुरु* (छड़ी के ऊपर डोली स्थापित की गई होती है) की प्राण प्रतिष्ठा की जाती है। यात्रा के दौरान *बरमा ठंगुरु* को मन्दिर के क्षेत्र में आने वाले सभी गाँवों में घर-घर एवं सभी देवस्थानों पर ले जाया जाता है। चार राजपूत जाति के पुरुष (जिन्हें *एर्वला* कहा जाता है) महीनों तक कठिन एवं पवित्र जीवन शैली का निर्वाह करते हुये बरमा ठंगुरु को ले जाते हैं। साथ में गणेश देवता की डोली जाती है जिसे ब्राह्मण ले जाता है। इसके अतिरिक्त भूत्योर (भूत) देवता साथ जाता है।

यात्रा की समाप्ति पर यज्ञ होता है। मन्दिर के ऊपर कुछ सीढ़ीनुमा खेत हैं जिनमें से एक में यज्ञ कुण्ड बनाया जाता है। यज्ञ में कर्मकाण्ड ग्राम बेंजी के ब्राह्मणों द्वारा करवाया जाता है जबकि ग्राम मयकोटी के ब्राह्मणों के पास आचार्य पद होता है। यज्ञ की समाप्ति पर बरमा ठंगुरु को पृथ्वी के नीचे पधरा दिया जाता है। साथ ही बरमा ठंगुरु को ले जाने वाले एर्वालों की एक झोंपड़ी होती है जिसे जला दिया जाता है, इसके पीछे यह मान्यता है कि भगवती को कई महीने साथ रहने से एर्वालों के प्रति मोह हो जाता है और वह उन्हें अपने साथ ले जाना चाहती है, इसलिये भगवती को यह जताने के लिये कि अब उनका सम्बंध समाप्त हो चुका है उनकी झोपड़ी को जला दिया जाता है।

## कैसे पहुँचें
ऋषिकेश से मोटरमार्ग द्वारा बस अथवा टैक्सी से रुद्रप्रयाग, फिर रुद्रप्रयाग से चोपता कस्बे (यह चमोली जिले के चोपता कस्बे से अलग है) तक पहुँचें। चोपता से एक पैदल मार्ग नीचे फलासी गाँव की तरफ जाता है जहाँ से मन्दिर तक १५-२० मिनट का रास्ता है।

## इन्हें भी देखें
* तुंगनाथ
* चोपता तुंगनाथ

श्रेणी:रुद्रप्रयाग जिला
श्रेणी:शिव मंदिर
महफ़िल

**महफ़िल**, (उर्दू: محفل) उस सभा या मनोरंजन की उस शाम को कहते हैं जिसमें कविता (गज़लों और नज़्मों), हिंदुस्तानी शास्त्रीय संगीत और नृत्य, जैसी कला विधाओं का प्रदर्शन एक छोटे किंतु सभ्य जनसमूह के समक्ष किया जाया है। महफ़िल की पृष्ठभूमि अंतरंग लेकिन औपचारिक होती है। कुछ महफिलों में तवायफों की शिरकत के साथ शराब भी परोसी जाती है। 

ऐतिहासिक रूप से महफ़िलों का आयोजन मुस्लिम राज-घराने और रईसों के घरों या महलों में किया जाता था जो इन सभाओं के कलाकारों के संरक्षक के रूप में काम करते थे। आज इस तरह की महफ़िलों का आयोजन बहुत दुर्लभ है। साधारण भाषा में महफिल का अर्थ किसी भोज या नाच-गाने के कार्यक्रम का भी होता है। 

## सन्दर्भ

## बाहरी कड़ियाँ
* Article describing the ''mehfil'' tradition
* Page describing ''mehfil''

श्रेणी:सामाजिक कार्यक्रम
भोजन कक्ष

thumb|पाश्चात्य पाकशालआ
thumb|भारतीय पाकशाला
**पाकशाला** या **रन्धनशाला** एक कक्ष या एक कक्ष का भाग है जिसका प्रयोग किसी आवास या व्यावसायिक प्रतिष्ठान में रन्धन और खाद्य प्रस्तुत करने हेतु किया जाता है। एक आधुनिक मध्यवर्गीय आवासीय पाकशाला सामान्यतः एक चूल्हा, गर्म और शीतल प्रवाहित जल के साथ एक सिंक, एक प्रशीतित्र, और एक मॉड्युलर डिजाइन के अनुसार वर्कटॉप और अर्मारी से सुसज्जित होता है। कई घरों में सूक्ष्मतरंग चूल्हा, बर्तन धौतयन्त्र और अन्य गृहोपकरण होते हैं। पाकशाला का मुख्योद्देश्य खाद्य भंडारण, प्रस्तुति और रन्धन होती है। पाकशाला का सज्जन और निर्माण पूरे विश्व में एक बहुत बड़ा व्यापार है।

वाणिज्यिक पाकशाला रेस्तोराँ, भोजनालयों, होटल, चिकित्सालयों, शैक्षिक और कार्यस्थल सुविधाओं, सेना बैरकों और इसी तरह के प्रतिष्ठानों में पाए जाते हैं। ये पाकशाला सामान्यतः बड़ी होती हैं और आवासीय पाकशाला की तुलना में बड़े और अधिक भारी उपकरण से सुसज्जित होती हैं। उदाहरणतः, एक बड़े रेस्तोराँ में एक विशाल प्रशीतित्र और एक बड़ी व्यावसायिक बर्तन धौतयन्त्र हो सकती है। वाणिज्यिक पाकोपकरणों जैसे वाणिज्यिक सिंक का प्रयोग घरेलू परिस्थिति में किया जाता है क्योंकि यह रन्धन और उच्च स्थायित्व हेतु प्रयोग में आसानी प्रदान करता है।

## इन्हें भी देखें
* भोजन
* पकवान
* पाकशास्त्र
## सन्दर्भ
श्रेणी:गृह विज्ञान
खाद्य प्रौद्योगिकी

खाद्यविज्ञान के सिद्धान्तों का उपयोग करते हुए खाद्य-सामग्रियों के चुनाव, संरक्षण, प्रसंस्करण, डिब्बाबंदी (पैकेजिंग), वितरन, एवं उपभोग की तकनीकों को सम्मिलित रूप से **खाद्य प्रौद्योगिकी** (Food technology) कहते हैं।

खाद्यविज्ञान खाद्य के सभी तकनीकी पहलुओं से जुड़ा एक ऐसा विषयक्षेत्र है जो फसल की कटाई से शुरू होता है तथा इसके पकाने और खपत के साथ सम्पन्न होता है। इसे कृषि विज्ञानों की एक शाखा माना जाता है और सामान्यतः यह पोषण के क्षेत्र से थोड़ा भिन्न है। खाद्यवैज्ञानिकों की गतिविधियों में नए खाद्य उत्पादों का विकास, इनको तैयार करने से संबंधित प्रक्रियाएं, पैकेजिंग मैटीरियल का चयन, शेल्फ़-लाइफ अध्ययन तथा प्रशिक्षित विशेषज्ञ पैनल या प्रभावकारी उपभोक्ताओं के साथ-साथ सूक्ष्मजैविकीय तथा रासायनिक परीक्षणों से उत्पादों का संवेदी मूल्यांकन सम्मिलित है। दरअसल खाद्यविज्ञान एक उच्चतम अन्तर-विषयक अनुप्रयुक्त विज्ञान है। यह सूक्ष्मजीव विज्ञान, रासायनिक इंजीनियरी, जैव रसायन विज्ञान तथा कई अन्य विज्ञानों सहित विभिन्न क्षेत्रों से जुड़ा व्यापक क्षेत्र है। 

## बाहरी कड़ियाँ
* खाद्य प्रौद्योगिकी-भविष्य के खुलते आयाम (अमर उजाला)
* खाद्य विज्ञान तथा प्रौद्योगिकी में शिक्षा और रोजगार की संभावनाए (रोजगार समाचार)

श्रेणी:भोजन
उत्तराखण्ड में शिक्षा

उत्तराखण्ड के शैक्षणिक संस्थान भारत और विश्वभर के लिए महत्वपूर्ण हैं। ये एशिया के सबसे कुछ सबसे पुराने अभियांत्रिकी संस्थानों का घर है, जैसे रुड़की का भारतीय प्रौद्योगिकी संस्थान (पहले रुड़की विश्वविद्यालय) और पंतनगर का गोविन्द बल्लभ पंत कृषि एवँ प्रौद्योगिकी विश्वविद्यालय। विशेष महत्त्व के अन्य संस्थान हैं, देहरादून स्थित भारतीय सैन्य अकादमी, इक्फ़ाई विश्वविद्यालय, भारतीय वानिकी संस्थान; पौड़ी स्थित गोविन्द बल्लभ पंत अभियांत्रिकी महाविद्यालय और द्वाराहाट स्थित कुमाऊँ अभियांत्रिकी महाविद्यालय।

## सन्दर्भ

श्रेणी:उत्तराखण्ड में शिक्षा
उत्तराखण्ड में पर्यटन और तीर्थाटन

**उत्तराखण्ड में पर्यटन और तीर्थाटन** इस राज्य में आय का प्रमुख स्रोत और यहाँ की अर्थव्यवस्था के सबसे महत्वपूर्ण घटकों में से एक है। 

उत्तराखण्ड में भारत के कुछ सबसे प्रसिद्ध पर्यटन स्थल हैं जैसे नैनीताल, मसूरी, देहरादून, कौसानी इत्यादि। इसके अतिरिक्त यहाँ कुछ प्रमुख राष्ट्रीय उद्यान भी हैं जैसे फूलों की घाटी राष्ट्रीय उद्यान, जिम कॉर्बेट राष्ट्रीय उद्यान, राजाजी राष्ट्रीय अभयारण्य, नंदा देवी राष्ट्रीय उद्यान इत्यादि। यह सब स्थल भी देश-विदेश के पर्यटकों को अपनी ओर आकर्षित करते हैं। 

उत्तराखण्ड को देव भूमि के नाम से भी जाना जाता है। इसका कारण है कि यहाँ वैदिक संस्कृति के कुछ अति महत्त्वपूर्ण तीर्थस्थान हैं। उत्तराखण्ड के लगभग हर कोने में किसी ना किसी देवता या देवी का मन्दिर है। इस राज्य में भारत के सबसे प्रमुख धार्मिक नगरों में से एक हरिद्वार में प्रति वर्ष लाखों पर्यटक आते है। हरिद्वार के निकट स्थित ऋषिकेश भारत में योग क एक प्रमुख स्थल है और जो हरिद्वार के साथ मिलकर एक पवित्र हिन्दू तीर्थ स्थल है। इसके अतिरिक्त छोटा चारधाम भी इसी राज्य में स्थित हैं: केदारनाथ, गंगोत्री, बद्रीनाथ, यमुनोत्री तथा दूनागिरी। इन धामों की यात्रा के लिए भी प्रति वर्ष लाखों लोग देशभर से आते हैं।
यहाँ मुख्य रूप से कुमाउनी या गरवाली लोग ही रहते हैं यहाँ की आम भाषा भी कुमाउनी (पहाड़ी) ही है यहाँ अनेकों त्योहार मनाये जाते हैं फसल को काटने लगाने के के उपलक्ष्य में भी त्योहार मनाये जाते हैं यहाँ के लोग मुख्य रूप से खेती बाड़ी ही करते हैं 

श्रेणी:उत्तराखण्ड में पर्यटन
श्रेणी:उत्तराखण्ड में पर्यटन आकर्षण
श्रेणी:उत्तराखण्ड में हिन्दू धर्म
गैलापागोस प्रांत

**गैलापागोस** ईक्वाडोर का एक प्रांत है जो देश के द्वीपीय क्षेत्र में मुख्य भूमि के पश्चिमी तट पर और लगभग 600 मील की दूरी पर स्थित है। इसकी राजधानी प्यूर्टो बैक्वेरीज़ो मोरेनो है। 
गैलापागोस द्वीपसमूह का प्रशासन इस प्रांत के अधीन है। सदियों से भूमध्य रेखा पर स्थित इन ज्वालामुखीय द्वीपों ने लोगो को अपनी ओर आकर्षित किया है जो इसकी जैव विविधता के अध्ययन और दर्शन के लिए यहाँ आते हैं। 
## राजनीतिक विभाग

### कैण्टन
प्रांत तीन कैण्टनों में विभाजित है जिनमें से हर कैण्टन में कई द्वीप स्थित हैं। इनका विवरण इस प्रकार है: -

## सन्दर्भ

## बाहरी कड़ियाँ

श्रेणी:गैलापागोस द्वीप
उत्तराखण्ड की जलवायु

**उत्तराखण्ड की जलवायु** यहाँ की भूसंरचना और उठाव के साथ-साथ बदलती है, लेकिन यह प्रदेश ठण्डी जलवायु प्रदेश की श्रेणी में आता है। यहाँ के ऊँचे हिमालयी क्षेत्रों में तापमान वर्षभर ०० सेल्सियस से कम रहता है और हिम से ढका रहता है। मध्यम ऊँचाई वाले क्षेत्रों का तापमान वर्षभर ५० से २५० सेल्सियस के बीच रहता है और तराई वाले क्षेत्रों में गर्मियों में तापमान ४०० सेल्सियस तक पहुँच जाता है।

श्रेणी:उत्तराखण्ड का भूगोल
शाओलिन मन्दिर

**शाओलिन मन्दिर** चीन में स्थित एक बौद्ध मठ है। इसे दुनिया भर में आधुनिक युद्ध कला (मार्शल आर्ट) के उद्गम स्थल के रूप में जाना जाता है।

चीनी मार्शल आर्ट के लिए प्रसिद्ध हनान प्रांत की तडंफडं काउन्टी में स्थित शाओलिन मंदिर के पश्चिम में ईट-पत्थरों से बना पगोडा समूह हैं। प्रसिद्ध बौद्ध भिक्षुओं के शव को सुरक्षित रखने के लिए निर्मित ये पगोडा बौद्ध भिक्षुओं की अंत्येष्टि की भारतीय धार्मिक विधि के प्रभाव में बनाए गए हैं।

इस तरह का प्राचीनतम पगोडा हनान प्रांत की आनथाडं काउन्टी के लिडंछ्वेन मंदिर में स्थित है, जिसका निर्माण 563 ई. में भिक्षु ताओ फिडं की अस्थियों को रखने के लिए किया गया था। शाओलिन मंदिर उत्तरी वेइ राजवंश के थाएह शासन काल में निर्मित किया गया, पर उस समय के समाधि पगोडा अब नहीं बचे हैं। अब तक विद्यमान पगोडाओं में सबसे पुराना थाडं राजवंश(618-907) में निर्मित भिक्षु का वान का समाधि पगोडा है। इसका निर्माण 791 ई. में हुआ था।

यहां स्थित 227 समाधि पगोडाओं में से 211 ईंटों से और 16 पत्थरों से बनाये गये हैं। एक मंजिलें या बहुमंजिले और एक ओरी या बहुओरी वाले ये पगोडा भिन्न भिन्न आकार के हैं। चौकोर, समकोणीय, गोल, अष्टकोणीय पगोडाओं की अलंकृत खिड़कियां व दरवाजे हैं। प्राचीन चीनी वास्तु कला तथा बौद्ध धर्म के इतिहास के अध्ययन की दृष्टि से ये अत्यंत महत्वपूर्ण हैं।

इनमें से दो पगोडा उल्लेखनीय हैं। एक है 1339 में निर्मित "च्वीआन समाधि पगोडा", जिसका समाधि लेख जापान के चडंफा मंदिर के महंत शाओय्वान ने लिखा, जो उस समय चीन में अध्ययन करते थे। दूसरा वह है, जो एक भारतीय भिक्षु के लिए 1564 में बनाया गया।

शाओलिन बौद्ध मंदिर दुनिया भर में अब तक 40 कंपनियां स्थापित कर चुका है और अब उसने बौद्ध धर्म से प्रेरित मार्शल आर्ट का प्रचार-प्रसार वैश्विक स्तर पर करने की उम्मीद जताई है।

इस मंदिर के प्रमुख भिक्षु शी योंगक्सिन ने कहा कि हम फिलहाल लंदन व बर्लिन सहित दुनिया के कई शहरों में 40 से अधिक कंपनियों का संचालन कर रहे हैं। मठ कुछ अन्य कंपनियों के परिचालन में भी महत्वपूर्ण भूमिका निभा रहा है।

## बाहय सूत्र
* एक मंदिर, जिसकी दुनियाभर में हैं 40 कंपनियां
* शाओलिन मन्दिर की वेबसाइट - अंग्रेजी में
* शाओलिन मन्दिर की वेबसाइट - चीनी में

श्रेणी:चीन के बौद्ध मंदिर
चीन (बहुविकल्पी)

* चीन: चीनी संस्कृति बारे लेख
* चीनी गणराज्य: हिन्दी में *ताइवान* नाम से प्रचलित देश
* चीनी जनवादी गणराज्य: हिन्दी में *चीन* नाम से प्रचलित देश
उत्तराखण्ड की नदियाँ

**उत्तराखण्ड की नदियाँ** भारतीय संस्कृति में सर्वाधिक महत्वपूर्ण स्थान रखती हैं। उत्तराखण्ड अनेक नदियों का उद्गम स्थल है। यहाँ की नदियाँ सिंचाई व जल विद्युत उत्पादन का प्रमुख संसाधन है। इन नदियों के किनारे अनेक धार्मिक व सांस्कृतिक केन्द्र स्थापित हैं। हिन्दुओं की अत्यन्त पवित्र नदी गंगा का उद्गम स्थल मुख्य हिमालय की दक्षिणी श्रेणियाँ हैं। गंगा का प्रारम्भ अलकनन्दा व भागीरथी नदियों से होता है। अलकनन्दा की सहायक नदी धौली, विष्णु गंगा तथा मंदाकिनी है। गंगा नदी, भागीरथी के रूप में गौमुख स्थान से २५ कि॰मी॰ लम्बे गंगोत्री हिमनद से निकलती है। भागीरथी व अलकनन्दा देव प्रयाग संगम करती है जिसके पश्चात् वह गंगा के रूप में पहचानी जाती है। यमुना नदी का उद्गम क्षेत्र बन्दरपूँछ के पश्चिमी यमनोत्री हिमनद से है। इस नदी में होन्स, गिरी व आसन मुख्य सहायक हैं। राम गंगा का उद्गम स्थल तकलाकोट के उत्तर पश्चिम में माकचा चुंग हिमनद में मिल जाती है। सोंग नदी देहरादून के दक्षिण पूर्वी भाग में बहती हुई वीरभद्र के पास गंगा नदी में मिल जाती है।  इसके अतिरिक्त गोरी गंगा, काली गंगा,रामगंगा,कोसी,लाधिया,गौला आदि उत्तराखंड की प्रमुख नदिया हैं ।

## झीलें और तालाब
झीलों और तालाबों का निर्माण भू-गर्भीय शक्तियों द्वारा परिवर्तन के पश्चात् हिमानियों के रूप में हुआ है जो स्थाई है और जल से भरी है। इनकी संख्या कुमाऊँ मण्डल में सबसे अधिक है।

नैनीताल की झील भीमताल जिसकी लम्बाई ४४५ मी॰ है, एक महत्वपूर्ण झील है। इसके अलावा नैकुनि, चालाल, सातसाल, खुर्पाताल, गिरीताल मुख्य है जो अधिकतर नैनीताल जिले में है।

गढ़वाल के तालाब व झीलें: डोडिताल, उत्तरकाशी, देवरियाताल, रुद्रप्रयाग जनपद, वासुकीताल, अप्सरा ताल, लिंगताल, नर्किंसग ताल, यमताल, सहस्मताल, गाँधी सरोवर, रुपकुण्ड धमो जनपद, हेमकुण्ड, संतोपद ताल, वेणीताल, नचकेला ताल, केदार ताल, सातताल, काजताल मुख्य हैं।

उत्तराखण्ड के प्रमुख हिमनदों में गंगोत्री, यमनोत्री, चौरावरी, बद्रीनाथ हिमनद महत्वपूर्ण है।

## इन्हें भी देखें
* उत्तराखण्ड का भूगोल
* भारत की नदियाँ

श्रेणी:उत्तराखण्ड का भूगोल
कोराज़ोन ज्वालामुखी

**कोराज़ोन** (स्पैनिश: "हृदय") ईक्वाडोर का एक अपरदित सुषुप्त विवृत ज्वालामुखी है जो क्वीटो के दक्षिणपश्चिम में करीब 30&nbsp;किलोमीटर की दूरी पर एण्डीज़ की पश्चिमी ढलानों पर स्थित है। 
## इन्हें भी देखें
* ईक्वाडोर के ज्वालामुखी

## बाहरी कड़ियाँ
* Corazon 2003

श्रेणी:ज्वालामुखी
सेममुखेम नागराज

**सेममुखेम नागराज** उत्तराखण्ड के टिहरी गढ़वाल जिला में स्थित एक प्रसिद्ध नागतीर्थ है। श्रद्धालुओं में यह **सेम नागराजा** के नाम से प्रसिद्ध है।
पाठ=सेम नागराज मंदिर |अंगूठाकार|सेम नागराज मंदिर - टिहरी गढ़वाल - उत्तराखण्ड

मन्दिर का सुन्दर द्वार १४ फुट चौड़ा तथा २७ फुट ऊँचा है। इसमें नागराज फन फैलाये हैं और भगवान कृष्ण नागराज के फन के ऊपर वंशी की धुन में लीन हैं। मन्दिर में प्रवेश के बाद नागराजा के दर्शन होते हैं। मन्दिर के गर्भगृह में नागराजा की स्वयं भू-शिला है। ये शिला द्वापर युग की बतायी जाती है। मन्दिर के दाँयी तरफ गङ्गु रमोला के परिवार की मूर्तियाँ स्थापित की गयी हैं। सेम नागराजा की पूजा करने से पहले गङ्गु रमोला की पूजा की जाती है।
पाठ=सेम मुखेम मंदिर प्रांगण स्थित गंगू रमोला की मूर्ति|अंगूठाकार|मंदिर प्रांगण स्थित गंगू रमोला की मूर्ति

यह माना जाता है कि इस स्थान पर भगवान श्री कृष्ण कालिया नाग का उद्धार करने आये थे।
इस स्थान पर उस समय गङ्गु रमोला का अधिपत्य था श्री कृष्ण ने उनसे यहाँ पर कुछ भू भाग माँगना चाहा परन्तु गङ्गु रमोला ने यह कह के मना कर दिया कि वह किसी चलते फिरते यात्री को धरती नहीं देते। फिर श्री कृष्ण ने अपनी माया दिखाई तत्पश्चात गङ्गु रमोला ने इस शर्त पे कुछ भू भाग श्री कृष्ण को दे दिया कि वो एक हिमा नाम के राक्षस का वध करेंगे जिस से कि वो काफी परेशान थे।

## कैसे पहुँचें
उत्तराखण्ड के श्रीनगर से पहले एक गडोलिया नामक छोटा कस्बा आता है। यहाँ से एक रास्ता नई टिहरी के लिये जाता है दूसरा लम्बगाँव। लम्बगाँव के रास्ते में टिहरी झील को देखा जा सकता है। लम्बगाँव सेम जाने वाले यात्रियों का मुख्य पड़ाव है। पहले जब सेममुखेम तक सड़क नहीं थी तो यात्री एक रात यहाँ विश्राम करने के बाद दूसरे दिन अपनी यात्रा शुरु करते थे। यहाँ से १५ किलोमीटर की खड़ी चढ़ायी चढ़ने के बाद सेम नागराजा के दर्शन किये जाते थे। अब भी मन्दिर से मात्र ढायी किलोमीटर नीचे तलबला सेम तक ही सड़क है। 

लम्बगाँव से ३३ किलोमीटर का सफर बस या टैक्सी द्वारा तय करके तलबला सेम तक पहुँचा जा सकता है। लम्बगाँव से १० किलोमीटर आगे कोडार नामक एक छोटा सा कस्बा आता है। यहाँ से घुमावदार तथा संकरी सड़क से होते हुये कोई १८ किलोमीटर मुखेम गाँव आता है जो कि सेम मन्दिर के पुजारियों का गाँव है। ये गंगू रमोला का गाँव है जो कि रमोली पट्टी का गढ़पति था तथा जिसने सेम मन्दिर का निर्माण करवाया था।

मुखेम से ५ किलोमीटर आगे तलबला सेम आता है जहाँ एक लम्बा-चौड़ा हरा-भरा घास का मैदान है। किनारे पर नागराज का एक छोटा सा मन्दिर है। परम्परा के अनुसार पहले यहाँ पर दर्शन करने होते हैं। यहाँ आस-पास स्थानीय निवासियों की दुकानें हैं जहाँ खाने-पीने की व्यवस्था है। यहाँ से सेम मन्दिर तक तकरीबन ढायी किलोमीटर की पैदल चढ़ायी है। घने जंगल के बीच मन्दिर तक रास्ता बना है।

## प्राकृतिक सुन्दरता
सेममुखेम का मार्ग हरियाली और प्राकृतिक सौन्दर्य से भरपूर है। मुखेम के आगे रास्ते में प्राकृतिक भव्यता और पहाड़ की चोटियाँ मन को रोमाँचित करती हैं। रमोली पट्टी अत्यन्त सुन्दर है। रास्ते में श्रीफल के आकार की खूबसूरत चट्टान है। सेममुखेम में घने जंगल के बीच मन्दिर के रास्ते में बांज, बुरांस, खर्सू, केदारपत्ती के वृक्ष हैं जिनसे खुशबू निकलती रहती है।

## इन्हें भी देखें
* नागराज
* डाण्डा नागराज

श्रेणी:उत्तरकाशी जिला
ईक्वाडोर के प्रांत

260px|thumb|right|ईक्वाडोर के प्रांत
**[[ईक्वाडोर]]** 24 प्रांतों में विभाजित है, जिनका विवरण निम्नलिखित है: - 

1 2001-11-25 को हुई जनगणना के अनुसार 

इसके अतिरिक्त ईक्वाडोर में और तीन विपरिसीमित क्षेत्र है। यह स्थान हैं: - 
# एल पिएद्रेरो (गुआयास और कनार से घिरा हुआ)
# लास गोलोन्दरिनास (पिचिंचा, एस्मेराल्दास और इम्बाबुरा से घिरा हुआ)
# मंगा डेल क्यूरा (मनाबी, लॉस रिओस, गुआयास और सैंटो डोमिंगो दे लॉस शाचिलास से घिरा हुआ)

## सन्दर्भ

श्रेणी:ईक्वाडोर
नागराज (बहुविकल्पी)

* नागराज: एक हिन्दू देवता
* नागराज (महानायक): राज कॉमिक्स का एक पात्र
* सेममुखेम नागराज: उत्तराखण्ड के उत्तरकाशी जिले स्थित एक नागतीर्थ
* डाण्डा नागराज: उत्तराखण्ड के पौड़ी जिले स्थित एक नागतीर्थ
ईक्वाडोर के कैण्टन

thumb|right|350px|ईक्वाडोर के कैण्टन
**ईक्वाडोर के कैण्टन**, ईक्वाडोर के प्रांतों के बाद दूसरे स्तर का उपविभाजन है। देश में कुल २२६ कैण्टन हैं, जिसमें से तीन किसी भी प्रांत में स्थित नहीं हैं। कैण्टन का विभाजन आगे पल्लियों में किया गया है और इन पल्लियों को शहरी या ग्रामीण क्षेत्र के अनुसार वर्गीकृत किया गया है। 

## सन्दर्भ

श्रेणी:ईक्वाडोर
वृहद उत्पादन

right|thumb|300px|सन् १९४४ में बेल्ल वायुयान कॉरपोरेशन का असेम्बली प्लान्ट
**वृहदुत्पादन**, जिसे प्रवाह उत्पादन या निरन्तर उत्पादन के रूप में भी जाना जाता है, निरन्तर प्रवाह में मानकीकृत उत्पादों की पर्याप्त मात्रा का उत्पादन होता है, जिसमें विशेष रूप से असेम्बली लाइन शामिल हैं। रोजगार उत्पादन और बैच इत्पादन के साथ, यह तीन मुख्य उत्पादन विधियों में से एक है।

कुछ वृहदुत्पादन तकनीकें, जैसे मानकीकृत आकार और उत्पादन लाइनें, औद्योगिक क्रान्ति से कई शताब्दियों पहले की हैं; यद्यपि, 19वीं शताब्दी के मध्य में विनिमेय पुर्जों के उत्पादन के लिए यन्त्रसाधन और तकनीकों की शुरूआत तक ऐसा नहीं था कि आधुनिक वृहदुत्पादन संभव था।

## वृहद उत्पादन की विशेषताएँ
* वस्तुएँ भारी मात्रा में या भारी संख्या में उत्पन्न की जाती हैं।
* प्रति इकाई वस्तु का मूल्य कम होता है।
* अधिक मात्रा में पूँजी (संयंत्र तथा मशीन) की आवश्यकता होती है।
* कार्य करने वाले अत्यन्त संगठिक रूप में कार्य करते हैं (प्रायः असेम्बली लाइन के रूप में)
* श्रम का विभाजन

## बाहरी कड़ियाँ
* कारखाना
* कारखानों में उत्पादन का इतिहास
* प्रबन्धन

श्रेणी:उद्योग
श्रेणी:अर्थशास्त्र
श्रेणी:निर्माण
मोहम्मद सिकंदर आलम

ये भगवान जगन्नाथ के भक्ति गीतों के प्रख्यात उडिया गायक थे। ८ अगस्त को उनका दिल का दौरा प़डने से निधन हो गया। वे 71 वर्ष के थे।
उनके घर में पत्नी नईमा और दो बेटियां अभिनेत्री सोफिया व गायिका नाजिया हैं। आलम उड़ीसा संगीत नाटक अकादमी के अध्यक्ष थे।

## बाहरी कड़ियाँ
उड़िया गायक सिकंदर आलम का देहांत

श्रेणी:आधार
श्रेणी:ओड़िया गायक
प्रथम भारतीय महिलाओं की सूची

भारत कि प्रथम महिला शासक रजिया सुल्तान थी। यह इल्तुतमिश की बेटी थी।

* प्रथम महिला लेफिटनेट जनरल पुनीत अरोड़ा
* भारत में प्रथम महिला की सूची कौन क्या थी।
*रज़िया सुल्तान दिल्ली सल्तनत की एक मात्र महिला शासक थीं, जिन्होंने 13वीं शताब्दी के दौरान भारत में दिल्ली सल्तनत पर शासन किया था। उनका जन्म 1205 में बदायूं में हुआ था। जो वर्तमान भारत के उत्तर प्रदेश में स्थित एक शहर है। रज़िया, सुल्तान इल्तुतमिश की बेटी थी, जो उस समय दिल्ली सल्तनत का शासक था।

## सन्दर्भ

----

[श्रेणी cheaf justice.       Meera shaib M fathima Bb]
[श्रेणी:भारतीय महिलाएँ
तेजस्विनी सावंत

विश्व निशानेबाजी प्रतियोगिता जीतने वाली प्रथम भारतीय महिला जिन्होंने म्युनिख में आयोजित विश्व निशानेबाजी प्रतियोगिता २०१० के 50 मीटर की स्पर्धा में स्वर्ण पदक जीतकर यह उपलब्धि प्राप्त की। 

## जीवन वृत्त
उनका जन्म महाराष्ट्र के कोल्हापूर में हुआ था। 
उन्हें राइफल खरीदने के लिए भी कर्ज लेना पड़ा था। 
गरीबी का आलम यह था कि एक समय उन्होंरने निशानेबाजी छोड़ देने का मन बना लिया था। 
वे किसी निजी कंपनी में नौकरी कर परिवार वालों के साथ घर का बोझ बांटना चाहती थीं। पर परिवार वालों, खास कर उनके पिता ने उनका मनोबल बनाए रखा। तब उन्होंने निशानेबाजी
जारी रखी।

विश्व निशानेबाजी प्रतियोगिता का स्वर्ण पदक जीतने के बाद उन्होंने इसे अपने पिता को समर्पित किया।

29 साल की तेजस्विनी ने रूसी निशानेबाज मरीना बोबकोवा के 12 साल पुराने
रिकॉर्ड की बराबरी की। 
इसके बाद उन्हें हथियार बनाने वाली प्रसिद्ध कंपनी वाल्दनर ने अनुबंधित कर लिया। 
इस तरह पैसों की उनकी किल्लत दूर होने के कुछ आसार तो बन गए
हैं।

उनके पिता रवींद्र सावंत भारतीय जलसेना में अधिकारी थे। 23 फ़रवरी २०१० को उनकी मौत हो गई। उस समय तेजस्विनी कॉमनवेल्थ प्रतियोगिता में भाग लेने गई थीं। 
वे प्रतियोगिता छोड़ कर नहीं आ सकीं, क्योंकि फिर प्रतियोगिता में भारत का प्रतिनिधित्व नहीं हो पाता। 
उनकी मां सुनीता भी राज्य
स्तर पर क्रिकेट और वॉलीबॉल खेल चुकी हैं। आज बेटी की उपलब्धि पर वह भी फूले नहीं समा रही हैं।

## बाहरी कड़ियाँ
* गरीबी में तप कर निखरा है तेजस्विनी का तेज

श्रेणी:महाराष्ट्र के खिलाड़ी
श्रेणी:अर्जुन पुरस्कार के प्राप्तकर्ता
श्रेणी:1980 में जन्मे लोग
श्रेणी:जीवित लोग
जागर

**जागर** का मतलब होता है जगाना। उत्तराखण्ड तथा नेपाल के पश्चिमी क्षेत्रोँ में कुछ ग्राम देवताओँ की पूजा कि जाती है, जैसे गंगनाथ, गोलु, भनरीया, काल्सण [ लटवा भंगरा ] आदि। बहुत देवताओँ को स्थानीय भाषा में 'ग्राम देवता' कहा जाता है। ग्राम देवता का अर्थ गांव का देवता है। अत: उत्तराखण्ड और डोटी के लोग देवताओँ को जगाने हेतु जागर लगाते हैँ।

जागर मन्दिर अथवा घर में कहीं भी किया जाता है। जागर "बाइसी" तथा "चौरास" दो प्रकार के होते हैँ. बाइसी बाईस दिनोँ तक जागर किया जाता है। कहीँ-कहीं दो दिन का जागर को भी बाईसी कहा जाता है। चौरास मुख्यतया चौधह दिन तक चलता है। पर कहिँ कहिँ चौरास को चार दिनोँ में ही समाप्त किया जाता है। जागर में "जगरीया" मुख्य पात्र होता है। जो रामायण, महाभारत आदी धार्मीक ग्रंथोँ की कहानीयोँ के साथ ही जीस देवता को जगाया जाना है उस देवता का चरित्र को स्थानीय भाषा में वर्णन करता है। जगरीया हुड्का (हुडुक), ढोल तथा दमाउ बजाते हुए कहानी लगाता है। जगरीया के साथ में दो तीन जने और रहते हैँ. जो जगरीया के साथ जागर गाते हैँ और कांसे की थाली को नगडे की तरह बजाते हैँ. जागर का दुसरा पात्र होता है "डंगरीया" (डग मगाने वाला) डंगरीया के शरीर में देवता चढता है। जगरीया के जगाने पर डंगरीया कांपता है और जगरीया के गीतोँ की ताल में नाचता है। डंगरीया के आगे चावल के दाने रखे जाते हैँ जिसे हाथ में लेकर डंगरीया और लोगोँ से पुछा गया प्रश्न का जवाफ देता है। कोही कोही डंगरीया आदमी का भुत भविष्य तथा वर्तमान सटिक बताते हैँ. जागर का तीसरा पात्र होता है स्योँकार (सेवाकार) स्योँकार उसे कहा जाता है जो अपने घर अथवा मन्दिर में जागर कराता है और जगरीया, डगरीया लगायत अन्य लोगोँ के लिए भोजन पानी का पुरा व्यवस्था करता है। जागर कराने से स्योँकार को इच्छित फल प्राप्ति का विश्वास किया जाता है।

## प्रमुख जागर गायक
* केश राम भगत
* गंगा देवी
* घन नाथ 
* हरदा 'सूरदास'
* जोगा राम
* कबूतरी देवी
* मंगलेश डंगवाल
* मोहन सिंह
* नयन नाथ रावल
* हरीश रावत सिरवाना
* नारायण राम
* प्रीतम भरतवान (पद्मश्री)
* राम सिंह
* मोहन राम
* बसंती बिष्ट (पद्मश्री)

## बाहरी कड़ियाँ
*[महिला जागर गायिका [बसंती बिष्ट] का पद्मश्री के लिए चयन] (जनवरी २०१७)
* देवभूमि की मशहूर गायिका बसंती बिष्ट को मिला पद्मश्री सम्मान,जागर को दिलाई नई पहचान 

श्रेणी:उत्तराखण्ड की संस्कृति
गैलापागोस राष्ट्रीय उद्यान

१९५९ में स्थापित **गैलापागोस राष्ट्रीय उद्यान**, ईक्वाडोर का पहला राष्ट्रीय उद्यान है। ईक्वाडोर की सरकार ने गैलापागोस के भूमि क्षेत्र का ९७% हिस्सा देश के इस पहले राष्ट्रीय उद्यान के लिए नामित किया है जबकि, शेष ३% सांताक्रूज़, सैन क्रिस्टोबाल, फ्लोरियाना और ईसाबेला के वासित क्षेत्रों के बीच वितरित किया है।

## इतिहास
गैलापागोस राष्ट्रीय उद्यान सेवा ने १९७१ में उद्यान के पहले अधीक्षक, २ अधिकारियों और ६ उद्यान रेंजरों को सांताक्रूज़ द्वीप पर नियुक्त किया था। १९७४ में गैलापागोस राष्ट्रीय उद्यान सेवा ने, १९७३ में जारी जैविक संरचना के अनुसार अपनी पहली प्रबंधन योजना शुरु की जिसके अंतर्गत उद्यान के लिए एक अधीक्षक, २ संरक्षण अधिकारी और ४० उद्यान रेंजरों को प्रबंधन के उद्देश्यों के लिए नियुक्त किया गया।

१९७९ में यूनेस्को ने गैलापागोस द्वीपसमूह को मानवता हेतु प्राकृतिक धरोहर घोषित किया और उद्यान सेवा को इसके अधीक्षक के माध्यम से स्थायी उद्यान संरक्षण और द्वीपों की रखवाली का उत्तरदायित्व दिया।गैलापागोस समुद्री संरक्षित क्षेत्र की स्थापना १९८६ में की गयी। इसी वर्ष गैलापागोस राष्ट्रीय उद्यान को इसकी अनूठी वैज्ञानिक और शैक्षिक विशेषताओं के कारण, संरक्षित जैवमंडलों की सूची में शामिल किया गया। २००७ में, यूनेस्को ने गैलापागोस राष्ट्रीय उद्यान को खतरे में पड़ी विश्व धरोहरों की सूची में शामिल किया।
## सन्दर्भ




श्रेणी:गैलापागोस द्वीप
अपश्रव्य

**अपश्रव्य** से आशय उन यांत्रिक तरंगों से है जिनकी आवृत्ति २० हर्ट्स से कम होती है। सामान्य मनुष्य लगभग २० हर्ट्स से लेकर २० हजार हर्ट्स की तरंगों को सुन सकता है, जिन्हें श्रव्य तरंगें कहते हैं।

## इन्हें भी देखें
* ध्वनिकी
* पराश्रव्य

## बाहरी कड़ियाँ
* Inframatics, an international infrasound monitoring organization
* NOAA Infrasonics Program
* US Army Space and Missile Defense Command Monitoring Research Program
* Los Alamos Infrasound Monitoring Laboratory
* Infrasonic and Acoustic-Gravity Waves Generated by the Mount Pinatubo Eruption of June 15, 1991, Makoto Tahira, Masahiro Nomura, Yosihiro Sawada and Kosuke Kamo

अपश्रव्य
काशीखण्ड

**काशीखंड**, स्कंद महापुराण का एक खंड जिसमें काशी का परिचय, माहात्म्य तथा उसके आधिदैविक स्वरूप का विशद वर्णन है। काशी को आनंदवन एंव वाराणसी नाम से भी जाना जाता है। इसकी महिमा का आख्यान स्वयं भगवान विश्वनाथ ने एक बार भगवती पार्वती जी से किया था, जिसे उनके पुत्र कार्तिकेय (स्कंद) ने अपनी माँ की गोद में बैठे-बैठे सुना था। उसी महिमा का वर्णन कार्तिकेय ने कालांतर में अगस्त्य ऋषि से किया और वही कथा स्कंदपुराण के अंतर्गत काशीखंड में वर्णित है। 

काशीखंड में १०० अध्याय तथा ११,००० से ऊपर श्लोक हैं। इसके माध्यम से काशी के तत्कालीन भूगोल, पुरातन मंदिरों के निर्माण की कथाएँ, मंदिरों में स्थित देवी-देवताओं के परिचय, नगरी के इतिहास और उसकी परंपराओं को भली-भाँति समझा जा सकता है। वस्तुत: यह प्राचीन काल में लिखित एक ऐसी पुस्तक है जिसे आजकल "डाइरेक्टरी' कहा जाता है।

## इन्हें भी देखें
* स्कन्द पुराण
* काशी

## बाहरी कड़ियाँ
* [काशीखण्ड](https://archive.today/20130704042804/www.khapre.org/portal/url/mr/sahitya/pothi/kashikhand/index(%E0%A4%95%E0%A4%BE%E0%A4%B6%E0%A5%80.%E0%A4%96%E0%A4%82%E0%A4%A1).aspx)

श्रेणी:हिन्दू तीर्थ स्थल
श्रेणी:पुराण
अवमन्दन

right|thumb|300px|स्प्रिंग-द्रव्यमान तंत्र का अवमंदित दोलन
भौतिकी में उस प्रभाव को **अवमन्दन** (damping) कहते हैं जिसके कारण किसी कंपित होते हुए तंत्र के कंपनों का आयाम समय के साथ का कम होता जाता है।

किसी तंत्र को आन्दोलित करके छोड़ देने पर वह अपनी पूर्व स्थिति या नयी स्थाई-स्थिति में लौटता है। ऐसा अवमन्दन के कारण  होता है। यदि अवमन्दन शून्य हो तो किसी वाह्य कारक के बिना भी वह तंत्र निरन्तर कम्पित होता रहेगा। ऐसे तंत्रों को अनावमन्दित (undamped) कहा जाता है। किन्तु अधिकांश तंत्रों में अवमन्दन शून्य नहीं होता बल्कि कुछ न कुछ मात्रा में अवमन्दन उपस्थित होता है। अवमन्दित तंत्र तीन प्रकार के हो सकते हैं -
right|thumb|300px|तीन प्रकार के अवमन्दनों का परिमाण-समय ग्राफ :<br> '''लाल और हरा''' - अल्प अवमन्दित ,<br> '''नीला - क्रांतिक अवमन्दित, '''गुलाबी''' - अति अवमंदित
*(१) **अति-अवमन्दित** (overdamped)- ऐसे तंत्र बिना किसी दोलन के ही अपनी स्थिर-स्थिति में पहुंचते हैं। 
*(२) **क्रान्तिक अवमन्दित** (criticaly damped) - ऐसे तंत्र न्यूनतम समय में (शीघ्रातिशीघ्र) बिना किसी दोलन के अपनी नयी स्थिति में पहुंचते हैं। 
*(३) **अल्प अवमन्दित** (underdamped) - ऐसे तंत्र दोलन करते हुए (अर्थात अन्तिम स्थिति के आगे-पीछे, उपर-नीछे, या कम-अधिक होते हुए) अन्तिम स्थिति को प्राप्त होते हैं।

### साधारण अवकल समीकरण
भौतिकी और इंजीनियरी में बहुत सारे दोलनकारी निकायों को नीचे दिये गये दूसरे ऑर्डर के साधारण अवकल समीकरण द्वारा निरूपित किया जा सकता है।

: m \frac{d^2x}{dt^2} + c \frac{dx}{dt} + k x = 0 .

इसमें यदि कुछ प्राचलों को निम्नलिखित तरीके से परिभाषित करें-

*अमन्दित प्राकृतिक आवृत्ति (undamped natural frequency) :  \omega_0 = \sqrt{\frac{k}{m}}  ;
*अवमन्दन गुणांक (डैम्पिंग फैक्टर) : \zeta = \frac{c}{2\sqrt{k m}} .

तो उपर्युक्त अवकल समीकरण का रूप निम्नलिखित हो जाता है :

: \frac{d^2x}{dt^2} + 2 \zeta \omega_0 \frac{dx}{dt} + \omega_0^2 x = 0 .

इसके संगत हमें निम्नलिखित अभिलक्षणिक बहुपद (कैरेक्टरिस्टिक पॉलीनॉमिअल) प्राप्त होता है : 
: \omega^2 + 2 \zeta \omega_0 \omega + \omega_0^2 = 0,

जिसके मूल,
:  \omega = \omega_0( - \zeta \pm \sqrt{\zeta^2 - 1})  हैं।

## बाहरी कड़ियाँ
* Calculation of the matching attenuation,the damping factor, and the damping of bridging

श्रेणी:नियंत्रण सिद्धान्त
श्रेणी:यांत्रिक कम्पन
श्रेणी:सामान्य अवकल समीकरण
सांताक्रूज़ कैण्टन, ईक्वाडोर

**सांताक्रूज़** ईक्वाडोर के गैलापागोस प्रांत का एक कैण्टन है। इसके अधिकार क्षेत्र में बाल्ट्रा, बार्टोलोम, मार्शेना, उत्तरी सेयमोर, पिंटा, पिंज़ोन, राबिदा, सांताक्रूज़ और सैंटियागो द्वीप आते हैं। गैलापागोस की 2006 की जनगणना के अनुसार इस कैण्टन की जनसंख्या 11262 है।

## References
प्यूर्टो विल्लामिल

thumb|right|250px|प्यूर्टो विल्लामिल

**प्यूर्टो विल्लामिल**, गैलापागोस द्वीपसमूह के द्वीप ईसाबेला के दक्षिणी किनारे पर स्थित एक छोटा सा बंदरगाह गांव है। ईसाबेला द्वीप के २२०० वासियों मे से अधिकतर यहीं पर रहते हैं। इसका बंदरगाह अक्सर पालनौकाओं से भरा रहता है क्योंकि मार्क्वेसास द्वीप जो कि गैलापागोस का पश्चिमतम शहर है, को जाने वाली अधिकतर निजी पाल नौकायें यहीं ठहरती हैं।
 
इसके वासी प्राचीनकाल से कृषि और मछली पकड़ने के व्यवसाय में लगे हैं, पर आजकल यहां की सरकार अधिकतर नागरिकों को पर्यटन संबंधी कामों से जोड़ने का प्रयास कर रही है।

## सन्दर्भ

श्रेणी:ईक्वाडोर
शेर हिंदुस्थानी

thumb|right|200px|शेर हिंदुस्थानी प्रतीक-चिह्न

*['शेर हिंदुस्थानी][https://web.archive.org/web/20140528141734/http://sherhindusthani.blogspot.com/ शेर्हिन्दुस्थनि] *' (अंग्रेज़ी: शेर्हिन्दुस्थनि) इंटरनेट खोज सयंत्र में विशेषज्ञता रखने वाली एक कंपनी है। इसका मुख्यालय पुणे, महाराष्ट्र, भारत में है।

## इतिहास व विकास

**ये एक हिंदुस्थानी ब्लॉग है जो साल २००८ में कंप्यूटर इन्टरनेट, खेल, जगत की खबरे, शिक्षा और समाज प्रबोधन के हेतु की प्रेरणा देने के कारन बनाया गया है जो आप हिंदुस्थान के युवा और जनता में लोकप्रिय होंता जा रहा है इस ब्लॉग पर आप जो चाहे उस के बारे में जानकारी पा सकते हैं, ब्लॉग का लोगो ही आपको सबसे पहले प्रभावित करता है। 
अगले कुछ दिनोके अन्दर ये ब्लॉग एक वेबसाइट में रूपांतरित होने वाला है जहापर आपको खुद का अकाउंट (रजिस्टर) खोलने की सुविधा उपलब्ध होगी और ऑनलाइन चट्टिंग की सुविधा का भी विचार ब्लॉग के ऑथर कर रहा है।**
वांतरिक्ष

पृथ्वी का वायुमण्डल और उससे सटा अंतरिक्ष मिलाकर **वांतरिक्ष** (वा+अंतरिक्ष = वायु+अंतरिक्ष / Aerospace) कहा जाता है। वांतरिक्ष उन संस्थानों एवं उद्योगों के लिये महत्वपूर्ण है जो वायुमण्डल से होकर अंतरिक्ष में जाने वाले यान डिजाइन करते एवं भेजते/चलाते हैं। यह एक बहुत विविधतापूर्ण क्षेत्र है जिसके वाणिज्यिक, औद्योगिक एवं सैनिक उपयोग हैं। 

## इन्हें भी देखें
* राष्ट्रीय वांतरिक्ष प्रयोगशालाएं
## सन्दर्भ

## बाहरी कड़ियाँ
* राष्‍ट्रीय वांतरिक्ष प्रयोगशालाएं (एनएएल) 
* Airspace Technology
* Aerotech News and Review [U.S]
* Indian space Research Organization (ISRO) India
* Space and Upper Atmosphere Research Commission (Suparco) Pakistan
* National Aeronautics and Space Administration (NASA) - U.S.
* European Space Agency (ESA) — E.U.
* Japan Aerospace Exploration Agency (JAXA) — Japan
* BLS website on aerospace industry
* Aerospace Industries Association
* American Institute of Aeronautics and Astronautics
* Federal Aviation Administration
* Iranian Aerospace Industries Organization
* Ioonos — YouSpace: Aerospace in Europe
* Robert H Goddard--Aerospace Pioneer

*
फरदूनजी नौरोजी

**फरदूनजी नौरोजी**, भारतीय समाजसेवक थे।

## परिचय
वे १८१७ में भड़ोंच में उत्पन्न हुए। ये दादाभाई नौरोजी से आठ वर्ष बड़े थे। ये दोनों समाज के बहुमुखी सुधारों में अग्रणी थे। इंग्लैंड में दादाभाई का राजनीतिक क्रियाकलाप आरंभ होने पर नौरोजी ने उसमें अत्यधिक रुचि ली। इनके सहयोग से दादाभाई ने ईस्ट इंडिया एसोसिएशन की बंबई शाखा की स्थापना की, जिसका उद्घाटन इंग्लैंड में भारत सरकार के अवकाशप्राप्त उच्चपदस्थ अधिकारियों की उपस्थिति में १८६६ में हुआ। इस संस्था ने (ब्रिटिश सरकार के) भारत सचिव से दादाभाई की इस माँग का समर्थन किया कि भारत की वित्तीय व्यवस्था का आधार सुदृढ़ करने के प्रयत्न किए जाएं। नौरोजी इंग्लैंड में भारतहितैषियों से इन सुधारों का समर्थन प्राप्त करने भेजे गए। शीघ्र ही भारत की वित्तीय व्यवस्था की जाँच करने के लिए एक संसदीय समिति नियुक्त की गई। दादाभाई और नौरोजी उसमें "ईस्ट इंडिया एसोसिएशन' के प्रतिनिधि के रूप में सम्मिलित हुए। भारत लौटने पर इन्होंने बंबई एसोसिएशन के सचिव का पद सँभालकर एसोसिएशन की गतिविधि को पुन: सक्रिय रूप दिया।

नौरोजी की स्मरणीय सेवाओं का केंद्र बंबई के म्युनिसिपिल कार्पोरेशन का विशाल कक्ष है। यद्यपि वे जनसेवा और समाजसुधार के मामलों में विशेष संलग्न रहते थे, फिर भी दादाभाई को अपने राजनीतिक कार्यों में भी उनका सहयोग प्राप्त होता था। जब नौरोजी स्वयं इंग्लैंड गए, उन्होंने एसोसिएशन के तत्वाधवान में भारतीयों और अंग्रेजों के पारस्परिक सौहार्द बढ़ाने के हेतु भाषण दिए, तथा भारत की शासन संबंधी समस्याओं के हल के लिए अंग्रेज जनता से सहयोग की अपील की। बंबई के म्युनिसिपिल प्रशासन से संबंधित ऐसा कोई प्रश्न नहीं था, जिसपर उन्होंने सूक्ष्म चिंतन न किया हो। जनहित का कोई ऐसा आंदोलन नहीं होता था, जिसमें वे प्रमुख भाग न लेते रहे हों। उनकी उत्कृष्ट सेवाओं के लिए सरकार ने उन्हें सी. आई. ई. की उपाधि से सम्मानित किया। एक सार्वजनिक भोज में उनका अभिनंदन करते हुए, उस समारोह के अध्यक्ष सर जमशेदजी जेजी भाई ने उनके स्वतंत्र चरित्र और उनकी सेवाभावना की मुक्त कंठ से प्रशंसा की। वे स्वार्थपरता और भ्रष्टाचार को सहन नहीं कर पाते थे और निर्भीकतापूर्वक उसका विरोध और उद्घाटन किया करते थे। १८८५ में जब उनकी मृत्यु हुई, तो विशिष्ट नागरिकों और सार्वजनिक संस्थाओं में उनके जननेता रूप की स्मृति का सम्मान करने की होड़ सी मच गई।

## सन्दर्भ
श्रेणी:समाजसेवक
जंबुकेश्वर

**जंबुकेश्वर**, दक्षिण भारत में कावेरी नदी के निकट श्रीरंगमतीर्थ के अंतर्गत एक प्रसिद्ध शैव मंदिर, तीर्थ और जलतत्वप्रधान शिवलिंग। श्रीरंग मंदिर से लगभग तीन किलोमीटर दूर स्थित इस मंदिर का लिंग जल में प्रतिष्ठित है। फर्ग्युसन के अनुसार इसका निर्माण १६वीं शताब्दी के अंत में हुआ था। किंतु मंदिर के एक शिलालेख से इसका अस्तित्व शक काल के पूर्व विदित होता है। मंदिर बहुत विशाल तथा विस्तृत है।

## सन्दर्भ
श्रेणी:भारत के प्रसिद्ध मन्दिर
संरचनात्मक अभियांत्रिकी अनुसंधान केन्द्र, चेन्नै

**संरचनात्मक अभियांत्रिकी अनुसंधान केन्द्र** (Structuarl engineering Research Centre) भारत सरकार के वैज्ञानिक एवं औद्योगिक अनुसंधान परिषद (सी.एस.आई.आर.) द्वारा स्थापित एक राष्ट्रीय प्रयोगशाला है। यह चेन्नै में स्थित है। यहाँ संरचना एवं संरचनात्मक घटकों के विश्लेषण, अभिकल्प एवं परीक्षण के लिए उत्तम सुविधाएँ मौजूद हैं। इस केन्द्र की सेवाओं से केन्द्र और राज्य सरकार, निजी संस्थान एवं उपक्रम विस्तृत रूप से लाभान्वित हो रहे हैं। एस.ई.आर.सी के वैज्ञानिक अनेक राष्ट्रीय एवं अंतर्राष्ट्रीय समितियों में काम करते हैं और संरचनात्मक अभियांत्रिकी के क्षेत्र में राष्ट्रीय एवं अंतर्राष्ट्रीय स्तर पर इस केन्द्र ने अपना नाम प्रतिष्ठित किया है। स.ई.आर.सी अभी हाल ही में ISO 9001:2008 गुणवत्ता संस्थान का प्रमाणन प्राप्त किया है।
	
## कार्य
* एस.ई.आर.सी उपलब्ध नवीनतम विशेषज्ञता के लिए क्लियरिंग हाऊस की तरह काम करता है और सभी प्रकार की संरचनाओं का अभिकल्प एवं निर्माण संबंधी विशेषज्ञता का विकास करता है।

* यह केन्द्र संरचनात्मक अभियांत्रिकी संबंधी सभी पहलुओं पर संरचनाओं के पुनर्निर्माण सहित अभिकल्प एवं निर्माण दोनों पर अनुप्रयोग मूलक अनुसंधान करता है। 
 
* सार्वजनिक एवं निजी क्षेत्रों को विविध प्रकार की संरचनात्मक अभिकल्प के विकास के लिए प्रूफ चेकिंग सहित अभिकल्प परामर्शी सेवाएँ प्रदान करता है।

* व्यावसायिक अभियंताओं के लिए विश्लेषण, अभिकल्प और निर्माण के नवीनतम विकासों से अवगत कराने के उद्देश्य से एसईआरसी संरचनात्मक इंजीनियरिंग की विशेष पाठ्य-प्रणालियों का भी आयोजन करता है।

* औद्योगिक/सामाजिक हित के लिए प्रौद्योगिकी का अंतरण। 

## बाहरी कड़ियाँ
* संरचनात्मक अभियांत्रिकी अनुसंधान केन्द्र, चेन्नै का जालघर

श्रेणी:भारत सरकार के उपक्रम
श्रेणी:भारतीय अनुसंधान केन्द्र
कुणिंद

**कुणिंद कु**लिन्द कौलिन्द कौणिन्द भारत का एक प्रख्यात प्राचीन जनसमूह जिसका पहली और चौथी शती ई. के बीच अपना महत्वपूर्ण गणराज्य था। महाभारत में इसका उल्लेख पैशाच, अंबष्ठ और बर्बर नामक पर्वतीय जातियों के साथ हुआ है और कहा गया है कि वे शैलोद नदी के दोनों तटों पर निवास करते थे। उनका प्रदेश काफी विस्तृत था और उनके कई सौ कुल थे। उन्होंने युधिष्ठिर को राजसूय यज्ञ के समय पिपीलिका सुवर्ण भेंट किया था। कुणिदों कोलिय नागवंशी का उल्लेख रामायण और पुराणों में भी हुआ है। वराहमिहिर के कथनानुसार के उत्तरपूर्व के निवासी थे। उन्होंने इनका उल्लेख कश्मीर, कुलूत और सैरिन्ध के साथ किया है। टालमी ने की इनकी चर्चा की है। उसके कथनानुसार ये लोग विपाशा (व्यास), शतद्रु (सतलज), यमुना और गंगा नदियों के उद्गम प्रदेश में रहते थे। इस प्रकार साहित्यिक सूत्रों के अनुसार ये लोग हिमालय के पंजाब और उत्तरप्रदेश से सटे निचले हिस्से में रहते थे। संभवत: कुमायूँ और गढ़वाल का क्षेत्र इनके अधिकार में था।

## सबसे शक्तिशाली राजा अमोघभूति

गणराज्य के जो सिक्के मिले हैं उनसे ज्ञात होता है कि वे लोग अपना शासन  बौद्ध धर्म के अनुसार करते थे।  इस गणतंत्रीय राज्य ने राजतंत्र का रूप धारण कर लिया था। सिक्कों पर अमोघभूति नामक महाराज का उल्लेख मिलता है

## अनुयाई
बौद्ध धर्म
श्रेणी:प्राचीन भारत
कितव

**कितव**, बलूचिस्तान निवासी एक कबीला। इनका उल्लेख महाभारत में हुआ है। युधिष्ठिर के राजसूय यज्ञ के समय ये लोग उपहार स्वरूप बकरी, मेढ़ा, गाय, ऊँट और फलासव (कदाचित्‌ खजूर की शराब) लाए थे।

श्रेणी:विश्व की जनजातियाँ
श्रेणी:पाकिस्तान
अमेरिका (बहुविकल्पी)

* संयुक्त राज्य अमेरिका: आमतौर पर अमेरिका नाम से जाने जाना वाला देश
* महाअमेरिका: सम्पूर्ण अमेरिका महाद्वीप
* उत्तर अमेरिका: उत्तर अमेरिका महाद्वीप
* दक्षिण अमेरिका: दक्षिण अमेरिका महाद्वीप
* मध्य अमेरिका: अमेरिका का केन्द्रीय भौगोलिक क्षेत्र
कुमाऊँ अभियान्त्रिकी महाविद्यालय

**कुमाऊँ अभियान्त्रिकी महाविद्यालय** या **कुमाँयू इंजिनीयरिंग कॉलेज** भारत के उत्तराखण्ड राज्य के अल्मोड़ा जिले में स्थित एक अभियान्त्रिकी महाविद्यालय है, जिसका एकमात्र उद्देश्य राज्य में प्रौद्योगिकीय शिक्षा प्रदान करना है। इस महाविद्यालय की स्थापना १९९१ में कि गई थी और पिछले १९ वर्षों की यात्रा में इसने बहुत से बदलाव देखें हैं। यह संस्थान उत्तराखण्ड सरकार द्वारा पूर्णतः वित्त-पोषित है और इसका प्रबन्धन राज्य सरकार के प्रौद्योगिकी मन्त्री की अध्यक्षता में अध्यक्ष बोर्ड करता है। इस संस्थान का प्रधानाचार्य अधयक्ष बोर्ड का सदस्य सचिव है। यह महाविद्यालय, राज्य सरकार द्वारा पौड़ी के गोविन्द बल्लभ पंत अभियांत्रिकी महाविद्यालय के साथ मिलकर राज्य का प्रस्तावित राष्ट्रीय प्रौद्योगिकी संस्थान है।

## बाहरी कड़ियाँ
* आधिकारिक जालस्थल

श्रेणी:उत्तराखण्ड में शिक्षा
श्रेणी:उत्तराखण्ड के विश्वविद्यालय और महाविद्यालय
श्रेणी:उत्तराखण्ड के शिक्षण संस्थान